
  R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

    P R I M A R

Nr. 5.513/21.06.2021                                                                                            

REFERAT DE APROBARE

a proiectului de hotărâre privind asocierea Orașului Deta cu Județul Timiș, precum și cu unele unități administrativ teritoriale din Județul Timiș, în vederea constituirii Asociației de Dezvoltare Intercomunitară pentru SĂNĂTATE – MEDIU ”SAMETIM” – Timiș.
Având în vedere intenția Consiliului Județean Timiș de a se asocia cu alte unități administrativ teritoriale în scopul  înființării, organizării, reglementării, finanțării, exploatării, monitorizării și gestionării în comun a unor activități ale serviciului de salubritate - activitățile de deratizare, dezinsecție și dezinfecție, combaterea ambroziei și a țânțarilor precum și a serviciilor publice de gestionare/adăpostire a tuturor animalelor abandonate, pe raza de competență a unităților administrativ teritoriale membre; a realizării în comun a unor proiecte de investiții publice de interes zonal destinate înființării, modernizării și/sau dezvoltării, după caz, a sistemelor de utilități publice aferente serviciului; a atragerii de fonduri europene necesare dezvoltării serviciului de salubritate - activitățile de deratizare, dezinsecție și dezinfecție, combaterea ambroziei și a țânțarilor precum și a activității de gestionare/adăpost a tuturor animalelor abandonate pe raza de competență a unităților administrativ-teritoriale membre;

Ținând seama de faptul că legislația prevede posibilitatea ca “Două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
(2) Asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice. Zonele metropolitane şi aglomerările urbane constituite cu acordul expres al consiliilor locale ale unităţilor administrativ-teritoriale componente au ca scop dezvoltarea infrastructurilor şi a obiectivelor de dezvoltare de interes comun. Autorităţile deliberative şi executive de la nivelul fiecărei unităţi administrativ-teritoriale componente îşi păstrează autonomia locală, în condiţiile legii.” (art. 89 din OUG nr.57/2019).
Dat prin faptul că și orașul nostru se confruntă cu probleme ce fac obiectul acestei asocieri, am inițiat proiectul de hotarâre asocierea Orașului Deta cu Județul Timiș, precum și cu unele unități administrativ teritoriale din Județul Timiș, în vederea constituirii Asociației de Dezvoltare Intercomunitară pentru SĂNĂTATE – MEDIU ”SAMETIM” – Timiș, pe care îl supun aprobării.
Pt. P R I M A R,

Radu ROTAR

